pythainlp/thaigov-v2-corpus-22032023 huggingface dataset:
วันศุกร์ที่ 17 กุมภาพันธ์ 2566
17/02/2566
​ทหารใช้เวทีสภาสันติสุข สยบข่าวบิดเบือน กล่าวหารัฐแทรกแซงโรงเรียนตาดีกา นราธิวาส ยืนยันเคารพเสรีภาพในการนับถือศาสนา
​ทหารใช้เวทีสภาสันติสุข สยบข่าวบิดเบือน กล่าวหารัฐแทรกแซงโรงเรียนตาดีกา นราธิวาส ยืนยันเคารพเสรีภาพในการนับถือศาสนา
วันที่ 17 กุมภาพันธ์ 2566 เมื่อวันที่ 16 ก.พ. 66 เวลา 14.00 น. ณ อบต.บาเจาะ อ.บาเจาะ จ.นราธิวาส ประธานสภาสันติสุขตำบลบาเจาะ เปิดเวทีสภาสันติสุข เพื่อติดตามการทำงานขับเคลื่อนสภาสันติสุขตำบลและพูดคุยประเด็นที่กำลังเป็นกระแสในสื่อโซเชียลมีเดีย โดยมีหน่วยเฉพาะกิจสันติสุข ชุดสันติสุขที่ 405 ชุดทักษิณสัมพันธ์ที่ 401 ทพ.นย.15 นายมูฮัมมัดซูลฮัน ลามะมา อิหม่ามประจำมัสยิด(ตาดีกา) ฟัรฎูอินบูงอบังซอ บ้านดูกู ผู้นำศาสนาในพื้นที่ ผู้นำสภาเยาวชนบ้านดูกู และส่วนราชการที่เกี่ยวข้องเข้าร่วมประชุม
นางสาวรัชดา ธนาดิเรก รองโฆษกประจำสำนักนายกรัฐมนตรี ในฐานะกรรมการผู้แทนพิเศษของรัฐบาลในการแก้ปัญหาจังหวัดชายแดนใต้ เปิดเผยว่า จากกรณีเกิดความเข้าใจที่คลาดเคลื่อนในประชาชนบางกลุ่มที่คิดว่าเจ้าหน้าที่ หน่วยเฉพาะกิจสันติสุข เข้าไปแทรกแซงกิจการในโรงเรียนตาดีกา ฟัรฎูอินบูงอบังซอ บ้านกูดู อ.บาเจาะ จังหวัดนราธิวาส ซึ่งเรื่องนี้หัวหน้าชุดหน่วยเฉพาะกิจสันติสุข ชุดสันติสุขที่ 405 ได้ชี้แจงในสภาสันติสุขเพื่อความเข้าใจที่ถูกต้องแล้วว่า การทำงานของฝ่ายความมั่นคงนั้นให้ความสำคัญกับการดูแลทุกข์สุขของประชาชน และเมื่อได้รับเรื่องร้องเรียนจะเข้าไปดูแลทันที ซึ่งกรณีโรงเรียนตาดีกานี้ ทางหน่วยฯได้รับทราบมาว่า เสาธง ของโรงเรียนชำรุด จึงได้ประสานผ่านทางเจ๊ะครู เพื่อเข้าไปซ่อมแซมจนสำเร็จ อีกทั้งได้ให้ความรู้แก่เด็กๆในความหมายของธงชาติไทย รวมถึงแจกหนังสือคัดลายมืออาหรับ ให้กับเยาวชน เพื่อพัฒนาทักษะทางการเขียนที่ถูกต้อง โดยไม่ได้มีการแทรกแซงกิจการของโรงเรียนแต่อย่างใด
ส่วนการแจกโรตีของพระสมุห์จิรพนธ์ ธมมจาโร เจ้าอาวาสวัดอุไรรัตนาราม ซึ่งท่านเป็นพระเจ้าอาวาสประจำอำเภอ ที่มีความใกล้ชิดกับชุมชนมุสลิมมาเป็นเวลานาน และที่ผ่านมาก็ได้แจกขนมให้แก่เด็กๆในหลายโรงเรียนในพื้นที่เป็นเรื่องปกติอยู่แล้ว อีกทั้งได้ให้ความรู้แก่เด็กๆในความหมายของธงชาติไทย รวมถึงแจกหนังสือคัดลายมืออาหรับ ให้กับเยาวชน เพื่อพัฒนาทักษะทางการเขียนที่ถูกต้อง โดยท่านไม่ได้เข้าไปสอนศาสนาอย่างที่เป็นข่าวแต่อย่างใด
“สำหรับข้อเสนอแนะจากสภาเยาวชนบ้านดูกูนั้น หน่วยงานที่เกี่ยวข้องพร้อมรับฟัง เพราะรัฐบาลยึดหลักการมีส่วนร่วมของประชาชน ดังนั้นการรับฟังเสียงประชาชนจึงเป็นหัวใจสำคัญ เพื่อให้การดำเนินการพัฒนาด้านต่างๆสอดรับกับบริบทของพื้นที่ และต้องเคารพสิทธิและเสรีภาพในการนับถือศาสนาของคนทุกกลุ่ม” นางสาวรัชดา กล่าว
วันศุกร์ที่ 17 กุมภาพันธ์ 2566
รองปลัด.กษ.เป็นประธานการประชุมคณะทำงานศึกษาแนวทางการขับเคลื่อนนโยบายปุ๋ยอินทรีย์และปุ๋ยชีวภาพของกระทรวงเกษตรและสหกรณ์ ครั้งที่ 1/2566
รองปลัด.กษ.เป็นประธานการประชุมคณะทำงานศึกษาแนวทางการขับเคลื่อนนโยบายปุ๋ยอินทรีย์และปุ๋ยชีวภาพของกระทรวงเกษตรและสหกรณ์ ครั้งที่ 1/2566
วันศุกร์ที่ 17 กุมภาพันธ์ 2566 เวลา 09.30 น. นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะทำงานศึกษาแนวทางการขับเคลื่อนนโยบายปุ๋ยอินทรีย์และปุ๋ยชีวภาพของกระทรวงเกษตรและสหกรณ์ ครั้งที่ 1/2566 ณ ห้องประชุมกระทรวงเกษตรและสหกรณ์ (ห้อง 1403) และผ่านระบบทางไกลออนไลน์ Zoom Meeting โดยมีหัวข้อสำคัญในที่ประชุมดังนี้
1) การแต่งตั้งคณะทำงานศึกษาแนวทางการขับเคลื่อนนโยบายปุ๋ยอินทรีย์และปุ๋ยชีวภาพของกระทรวงเกษตรและสหกรณ์ เพื่อศึกษาหาแนวทางการแก้ไขปัญหาดังกล่าว
2) ร่างแนวทางการขับเคลื่อนนโยบายปุ๋ยอินทรีย์คุณภาพสูง แบ่งเป็น 2 แนวทางคือ
2.1) การขับเคลื่อนของภาคเกษตรกรและภาครัฐ ดำเนินการวิจัยและผลิตปุ๋ยอินทรีย์คุณภาพสูงที่เหมาะสมสำหรับใช้กับพืชในแต่ละพื้นที่ โดยใช้ส่วนผสมจากวัตถุดิบที่มีในพื้นที่ พร้อมทั้งนำปุ๋ยอินทรีย์คุณภาพสูงที่ผลิตไปใช้ในแปลงปลูกพืช และส่งเสริมการผลิตและการใช้ปุ๋ยอินทรีย์คุณภาพสูงในพื้นที่ 76 จังหวัด
2.2) การขับเคลื่อนร่วมกับภาคเอกชน ดำเนินการขับเคลื่อนร่วมกับสมาคมธรกิจปุ๋ยอินทรีย์และปุ๋ยชีวภาพไทย ผู้ประกอบการปุ๋ยอินทรีย์คุณภาพสูงที่ผ่านการรับรองคุณภาพและมาตรฐานจากกรมวิชาการเกษตร และมีความประสงค์เข้าร่วมนำปุ๋ยอินทรีย์คุณภาพสูงมาใช้ในพื้นที่เป้าหมาย โดยแบ่งการดำเนินงานเป็น 2 แบบแปลงคือ แปลงสาธิตการใช้ปุ๋ยอินทรีย์คุณภาพสูง และแปลงขยายผลการใช้ปุ๋ยอินทรีย์คุณภาพสูง (เกษตรกรซื้อใช้เอง) เป็นต้น
วันศุกร์ที่ 17 กุมภาพันธ์ 2566
17/02/2566
​กฎหมายเปิดทางบุคคล 2 คนจดทะเบียนตั้งบริษัทจำกัดมีผลบังคับแล้ว เอื้อเปิดกิจการขนาดเล็กหรือสตาร์ทอัพง่ายขึ้นส่งผลดีต่อเศรษฐกิจระยะยาว
​กฎหมายเปิดทางบุคคล 2 คนจดทะเบียนตั้งบริษัทจำกัดมีผลบังคับแล้ว เอื้อเปิดกิจการขนาดเล็กหรือสตาร์ทอัพง่ายขึ้นส่งผลดีต่อเศรษฐกิจระยะยาว
วันที่ 17 กุมถาพันธ์ 2566 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า รัฐบาลได้ดำเนินการปรับปรุงกฎหมายที่เกี่ยวข้องกับการลดขั้นตอน อุปสรรคเพื่ออำนวยความสะดวกในการประกอบธุรกิจและทยอยมีผลบังคับใช้อย่างต่อเนื่อง โดยล่าสุดพระราชบัญญัติ(พ.ร.บ.) แก้ไขเพิ่มเติมประมวลกฎหมายแพ่งและพาณิชย์ (ฉบับที่23) พ.ศ. 2565 ซึ่งมีสาระสำคัญในการแก้ไขกฎหมายว่าด้วยหุ้นส่วนบริษัทได้เริ่มมีผลบังคับ โดยผลของกฎหมายจะเอื้อให้เกิดการก่อตั้งธุรกิจง่ายขึ้น มีความคล่องตัว ลดค่าใช้จ่ายและต้นทุนในการดำเนินงาน สนับสนุนให้ภาคธุรกิจเป็นกลไกสำคัญสนับสนุนต่อการเติบโตของเศรษฐกิจในระยะยาว
สำหรับ พ.ร.บ. แก้ไขเพิ่มเติมประมวลกฎหมายแพ่งและพาณิชย์ (ฉบับที่ 23)ฯ ได้ประกาศในราชกิจจานุเบกษา เมื่อ 8 พ.ย. 65 กำหนดให้มีผลบังคับเมื่อพ้นกำหนด 90 วันนับแต่วันถัดจากวันประกาศในราชกิจจานุเบกษา หรือมีผลบังคับตั้งแต่วันที่ 7 ก.พ. 66 เป็นต้นมา ได้มีการปรับปรุงแก้ไขในหลายประเด็น อาทิ การลดจำนวนขั้นต่ำของผู้เริ่มก่อตั้งบริษัทเป็น 2 คน จากเดิมที่กำหนดขั้นต่ำไว้ที่ 3 คน ซึ่งเกณฑ์ในเรื่องนี้จะทำให้มีการจัดตั้งธุรกิจได้ง่ายเอื้อต่อการเกิดธุรกิจขนาดเล็กหรือวิสาหกิจเริ่มต้น (Start Up) มากขึ้น
น.ส.ไตรศุลี กล่าวว่า กฎหมายยังมีการปรับปรุงให้สอดคล้องกับเทคโนโลยีที่เปลี่ยนแปลงไป โดยกำหนดวิธีประชุมกรรมการให้สามารถดำเนินการประชุมผ่านสื่ออิเล็กทรอนิกส์ได้ด้วย ส่วนการส่งคำบอกกล่าวเรียกประชุมใหญ่นั้นได้กำหนดวิธีบอกกล่าวเรียกประชุมใหญ่เป็น 2 กรณี ตามชนิดใบหุ้น โดยกรณีผู้ถือหุ้นชนิดระบุชื่อมีการลดขั้นตอนการพิมพ์โฆษณาในหนังสือพิมพ์ ส่วนกรณีหุ้นชนิดผู้ถือ ได้กำหนดให้มีการลงโฆษณาในหนังสือพิมพ์แห่งท้องที่หรือโฆษณาในสื่ออิเล็กทรอนิกส์ก็ได้
นอกจากนี้ ยังมีบทบัญญัติที่เอื้อต่อความคล่องตัวอื่นๆ เช่น การกำหนดให้หนังสือบริคณห์สนธิสิ้นสุดลงในกรณีที่ไม่ดำเนินการจดทะเบียนตั้งบริษัทภายใน 3 ปี ซึ่งจะส่งผลดีต่อผู้ประกอบการรายอื่นๆ ที่ต้องการใช้ชื่อบริษัทชื่อเดียวกับบริษัทที่ได้จดทะเบียนหนังสือบริคณห์สนธินั้น รวมถึงการกำหนดบทบัญญัติเกี่ยวกับการควบรวมบริษัทที่ให้สามารถรวมกันได้ใน 2 ลักษณะ คือ การควบบริษัท(รวมกันแล้วเกิดเป็นนิติบุคคลใหม่) กับ การผนวกบริษัท (บริษัทหนึ่งยังคงมีสภาพเป็นนิติบุคคล ส่วนบริษัทอื่นสิ้นสภาพนิติบุคคลไป) จากเดิมที่มีเฉพาะลักษณะการควบบริษัทเท่านั้น ซึ่งบทบัญญัติเรื่องนี้จะช่วยลดภาระให้ไม่ต้องมีการจดทะเบียนหรือดำเนินการส่วนที่เกี่ยวเนื่องกับนิติบุคคลใหม่เมื่อต้องมีการควบรวมกิจการ
พร้อมกันนี้ ได้มีบัญญัติเพื่อคุ้มครองผู้ถือหุ้นโดยการกำหนดระยะเวลาในการจ่ายปันผลให้ต้องแล้วเสร็จภายใน 1 เดือนนับแต่วันประชุมใหญ่หรือกรรมการลงมติจากเดิมที่ไม่ได้มีการกำหนดไว้ ซึ่งจะเป็นการคุ้มครองสิทธิผู้ถือหุ้นรายย่อยให้ได้รับเงินปันผลมากขึ้น
สำหรับผู้สนใจเกี่ยวกับข้อกฎหมายสามารถคลิ๊กที่ลิงค์ดังนี้ เพื่อศึกษาในรายละเอียดต่อไป https://bit.ly/3kaj69E
วันศุกร์ที่ 17 กุมภาพันธ์ 2566
17/02/2566
โฆษกรัฐบาลเผย นายกฯ ยินดี ภาคเอกชนญี่ปุ่นเชื่อมั่นศักยภาพทางเศรษฐกิจของไทย วางแผนขยายการลงทุนต่อเนื่อง พร้อมมั่นใจเศรษฐกิจไทยปี 2566 เติบโตได้ดีจากการฟื้นตัวของภาคการท่องเที่ยว
โฆษกรัฐบาลเผย นายกฯ ยินดี ภาคเอกชนญี่ปุ่นเชื่อมั่นศักยภาพทางเศรษฐกิจของไทย วางแผนขยายการลงทุนต่อเนื่อง พร้อมมั่นใจเศรษฐกิจไทยปี 2566 เติบโตได้ดีจากการฟื้นตัวของภาคการท่องเที่ยว
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานผลสำรวจแนวโน้มทางเศรษฐกิจของบริษัทร่วมทุนญี่ปุ่นในประเทศไทย ประจำครึ่งปีหลัง พ.ศ. 2565 ซึ่งจัดทำโดยหอการค้าญี่ปุ่น-กรุงเทพฯ (Japanese chamber of commerce, Bangkok: JCCB) พร้อมทั้งยินดีที่ภาคเอกชนญี่ปุ่นยังคงให้ความเชื่อมั่นต่อศักยภาพทางเศรษฐกิจของไทย รวมทั้งมีแผนที่จะขยายการลงทุนมากขึ้น โดยคาดการณ์ GDP ปี 2566 จะเติบโตมากขึ้นจากภาคการท่องเที่ยวที่ฟื้นตัวต่อเนื่อง
โฆษกประจำสำนักนายกรัฐมนตรี กล่าวเพิ่มเติมว่า จากผลการสำรวจฯ คาดการณ์ว่า ดัชนีแนวโน้มเศรษฐกิจ (Diffusion Index: DI) ในช่วงครึ่งแรกของปี 2566 จะอยู่ที่ 28 สูงขึ้นจากช่วงครึ่งหลังของปี 2565 ซึ่งอยู่ที่ 21 โดยผู้ประกอบการญี่ปุ่นคาดว่า การเพิ่มขึ้นของนักท่องเที่ยวขาเข้าจะส่งผลดีต่อเศรษฐกิจ และปัญหาการขาดแคลนวัตถุดิบและชิ้นส่วนจะได้รับการแก้ไข นอกจากนี้ ผู้ประกอบการญี่ปุ่นร้อยละ 33 มีแนวโน้มจะขยายกิจการ และอาจย้ายฐานจากประเทศอื่นมายังประเทศไทย อย่างไรก็ดี ผู้ประกอบการญี่ปุ่นยังคงมองว่า ปัญหาราคาพลังงานสูง เงินเฟ้อ และดอกเบี้ยเป็นอุปสรรคสำคัญต่อการดำเนินธุรกิจ
ทั้งนี้ หอการค้าญี่ปุ่น-กรุงเทพฯ สำรวจแนวโน้มทางเศรษฐกิจของบริษัทร่วมทุนญี่ปุ่นในประเทศไทยเป็นประจำทุกปี ปีละ 2 ครั้ง โดยในครั้งนี้ได้ทำการสำรวจบริษัทสมาชิก ระหว่างวันที่ 29 พฤศจิกายน - 23 ธันวาคม 2565 โดยรายงานการสำรวจนี้ ถือเป็นการสำรวจเดียวที่สะท้อนสภาพธุรกิจของบริษัทร่วมทุนญี่ปุ่นในประเทศไทยได้อย่างครอบคลุม และเป็นประโยชน์ต่อรัฐบาลไทยในการปรับปรุงและแก้ปัญหาที่เป็นอุปสรรคต่อการลงทุนของภาคเอกชนญี่ปุ่น ซึ่งมีสัดส่วนการลงทุนในประเทศไทยเป็นลำดับต้น ๆ
“นายกรัฐมนตรีขอบคุณทุกหน่วยงานที่เกี่ยวข้องที่ได้ขานรับแนวนโยบายของรัฐบาลบูรณาการการทำงานส่งเสริมและผลักดันให้เกิดการลงทุนจากต่างประเทศมาอย่างต่อเนื่อง ตลอดจนร่วมกันสร้างสภาพแวดล้อม ศักยภาพที่เอื้อต่อการลงทุน สร้างความเชื่อมั่นในเศรษฐกิจไทย ซึ่งเป็นส่วนสำคัญที่ดึงดูดการลงทุนจากต่างประเทศมหาศาล โดยในปี 2565 มีมูลค่าการลงทุนจากต่างประเทศ สูงถึง 433,971 ล้านบาท เพิ่มขึ้นร้อยละ 36 จากปี 2564 ทั้งนี้ นายกรัฐมนตรีกำชับทุกหน่วยงานเร่งแก้ปัญหาและลดอุปสรรคต่อการลงทุน พร้อมทั้งสร้างสภาพแวดล้อมที่เอื้อต่อการลงทุน สนับสนุนการแข่งขันของประเทศในภูมิภาค” นายอนุชาฯ กล่าว
วันศุกร์ที่ 17 กุมภาพันธ์ 2566
17/02/2566
พลเอก ประวิตร ฯ รองนายกรัฐมนตรี สนับสนุนกีฬามวยไทย สู่การแข่งขันโอลิมปิค เล็งสร้างภาพยนต์และเกมส์ เสริม Soft power จุดกระแสโลก สร้างมูลค่าเศรษฐกิจ
พลเอก ประวิตร ฯ รองนายกรัฐมนตรี สนับสนุนกีฬามวยไทย สู่การแข่งขันโอลิมปิค เล็งสร้างภาพยนต์และเกมส์ เสริม Soft power จุดกระแสโลก สร้างมูลค่าเศรษฐกิจ
วันนี้ (17 กุมภาพันธ์ 2566) เวลา 09.30 น. โฆษกคณะกรรมการโอลิมปิคแห่งประเทศไทย เปิดเผยว่า พลเอก ประวิตร วงษ์สุวรรณ รองนายกรัฐมนตรีและประธานกรรมการบริหารคณะกรรมการโอลิมปิคแห่งประเทศไทย ได้เป็นประธานการประชุมคณะกรรมการโอลิมปิคแห่งประเทศไทยฯ ครั้งที่ 1/66 ณ ห้องประชุมคณะกรรมการโอลิมปิคแห่งประเทศไทย ร่วมพิจารณาเรื่องสำคัญๆ ประกอบด้วย
1. การเห็นชอบ ผลักดันและอำนวยความสะดวกให้สหพันธ์กีฬาหรือองค์กรกีฬาระหว่างประเทศ ย้ายสำนักงานมาตั้งสาขาในประเทศไทย เพื่อพัฒนาและยกระดับการกีฬาไทยสู่สากล
2. เห็นชอบ ผลประเมินและประกาศความพร้อมของ กลุ่ม จว.กรุงเทพฯ ชลบุรี และสงขลา เป็นกลุ่ม จว.เจ้าภาพการจัดการแข่งขันกีฬาซีเกมส์ ครั้งที่ 33 ที่ประเทศไทย เป็นเจ้าภาพ และ จว.นครราชสีมา เป็นเจ้าภาพการจัดการแข่งขันกีฬาเอเชียนพาราเกมส์ เพราะมีความพร้อมในทุกด้านสำหรับนักกีฬาคนพิการ
3. เห็นชอบการมอบสิทธิ์การถ่ายทอดสด การแข่งขันกีฬาซีเกมส์ ครั้งที่ 32 ณ กัมพูชาให้กับ บริษัท ทรู คอปอเรชั่นจำกัด (มหาชน)
พร้อมทั้งรับทราบการจัดกิจกรรม เดิน - วิ่ง Olympic Day 2023 โดยมีกำหนดจัดกิจกรรมในพื้นที่ต่าง ๆ ดังนี้ 25 กุมภาพันธ์ 2566 ณ จว.น่าน 24 มิถุนายน 2566 ณ จว.มุกดาหาร 4 พฤศจิกายน 2566 ณ จว.เชียงใหม่ และ 16 ธันวาคม 2566 ณ จว.กาญจนบุรี โดยมุ่งส่งเสริมวัฒนธรรมโอลิมปิค ปลูกฝังการออกกำลังการและการอนุรักษ์สิ่งแวดล้อม รวมทั้งรับทราบ การสนับสนุนสร้างเครือข่ายที่จะช่วยกันขับเคลื่อนงานสตรีกับกีฬาอย่างกว้างขวาง และความเสมอภาคระหว่างเพศด้านกีฬา
ต่อจากนั้น พลเอก ประวิตร ฯ กำชับให้เดินหน้าผลักดันยกระดับกีฬามวยไทย เข้าสู่การแข่งขันกีฬาโอลิมปิค หลังจากมวยไทย ได้รับการรับรองแล้วจากทั้ง คณะกรรมการโอลิมปิค และคณะกรรมการพาราลิมปิค แห่งสหรัฐอเมริกา ( USOPC ) รวมทั้ง คณะกรรมการโอลิมปิคแห่งทวีปยุโรป ( EOC ) โดยเสนอให้มีการสนับสนุนสร้างภาพยนต์ศิลปะมวยไทย เป็นซอฟพาวเวอร์ เพื่อจุดกระแสความนิยมมวยไทยอย่างกว้างขวางสู่เวทีโลก โดยย้ำว่า “ศิลปะมวยไทย” ถือเป็นซอฟพาวเวอร์ของชาติที่สำคัญ ที่ต้องเร่งผลักดันยกระดับสู่สากลร่วมกันอย่างเป็นระบบ ซึ่งการรับรองจากคณะกรรมการโอลิมปิคนานาประเทศ ถือเป็นใบเบิกทางที่สำคัญ สู่การวางแผนผลักดันกีฬามวยไทยเข้าสู่การแข่งขันกีฬาโอลิมปิคต่อไป พร้อมๆไปกับการสร้างภาพยนต์หรือเกมส์ เพื่อจุดและสร้างกระแสมวยไทยสู่กระแสโลก ร่วมสร้างมูลค่าเพิ่มทางเศรษฐกิจด้านกีฬาและวัฒนธรรมที่เป็นจุดแข็งของไทยต่อไป
และในตอนท้าย พลเอก ประวิตร ฯ ได้ขอบคุณคณะกรรมการโอลิมปิคฯและสมาคมกีฬาทุกประเภท ที่ร่วมผลักดันส่งเสริมและยกระดับกีฬาของประเทศไทย สู่สากล พร้อมกำชับทุกสมาคมกีฬา มุ่งเน้นส่งเสริมใช้ประโยชน์จากวิทยาศาสตร์การกีฬาอย่างมีพัฒนาการให้มากขึ้น รวมทั้งต้องป้องกันและไม่ส่งเสริมการใช้สารต้องห้ามอย่างเด็ดขาดและจริงจัง
วันศุกร์ที่ 17 กุมภาพันธ์ 2566
พม. หนุนภาคธุรกิจเอกชน "สร้างสุขวัยเก๋า" พัฒนาคุณภาพชีวิตผู้สูงอายุทุกมิติ
พม. หนุนภาคธุรกิจเอกชน "สร้างสุขวัยเก๋า" พัฒนาคุณภาพชีวิตผู้สูงอายุทุกมิติ
วันนี้ (17 ก.พ. 66) เวลา 10.30 น. นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) เป็นประธานในพิธีเปิดโครงการส่งเสริมความร่วมมือภาคธุรกิจเอกชนเพื่อพัฒนาผู้สูงอายุ “สร้างสุขวัยเก๋า” เพื่อสนับสนุนให้สังคมและครอบครัวร่วมส่งต่อความรักแก่ผู้สูงอายุ และสร้างความผูกพันของคนทุกวัยภายในครอบครัวให้เห็นถึงความสำคัญของผู้สูงอายุ อีกทั้งส่งเสริมให้ผู้สูงอายุได้รับความรู้ในการดูแลตนเองครอบครัวและสังคม โดยจัดขึ้นระหว่างวันที่ 17-18 กุมภาพันธ์ 2566 ทั้งนี้มีนายธนเดช ตระกูลยิ่งยง ผู้ช่วยผู้อำนวยการฝ่ายกิจการบรรษัท-รัฐสัมพันธ์ โลตัส (บริษัท เอก-ชัย ดิสทริบิวชั่น ซิสเทม จำกัด) กล่าวรายงาน และคณะผู้บริหารกระทรวง พม. เข้าร่วมงาน ณ ศูนย์อาหารชั้น 2 โลตัสพระราม 1 ถนนบรรทัดทอง เขตปทุมวัน กรุงเทพฯ
นางสาวแรมรุ้ง กล่าวว่า องค์การสหประชาชาติได้กำหนดว่าประเทศที่มีประชากรอายุ 60 ปีขึ้นไปเกินร้อยละ 10 ของประชากรทั้งประเทศถือว่าประเทศนั้นได้ก้าวเข้าสู่สังคมสูงอายุ (Aging Society) และจะเป็นสังคมสูงอายุโดยสมบูรณ์ เมื่อประชากรดังกล่าวเพิ่มเป็นร้อยละ 20 ของประชากรทั้งประเทศ โดยประเทศไทยได้เข้าสู่สังคมสูงอายุเรียบร้อยแล้วตั้งแต่ปี 2548 ซึ่งรายงานสถานการณ์ผู้สูงอายุไทยปี 2565 พบว่าผู้สูงอายุไทยมีจำนวน 12.519 ล้านคน หรือคิดเป็นร้อยละ 19.03 ของจำนวนประชากรทั้งประเทศ นับได้ว่าใกล้เคียงกับการเป็นสังคมสูงอายุโดยสมบูรณ์
นางสาวแรมรุ้ง กล่าวต่อไปว่า ทั้งนี้ รัฐบาลได้ส่งเสริมและสนับสนุนให้ภาคธุรกิจเอกชน และภาคีเครือข่าย มีบทบาทสำคัญในการพัฒนาคุณภาพชีวิตผู้สูงอายุในทุกมิติ อาทิ การจ้างงาน การสร้างหลักประกันทางการเงิน การดูแลผู้สูงอายุที่มีภาวะพึ่งพิง การพัฒนานวัตกรรม สินค้าและบริการการดูแลสุขภาพ รวมทั้งการสนับสนุนกิจกรรมทางสังคมต่างๆ เพื่อมุ่งหวังให้ผู้สูงอายุมีคุณภาพชีวิตที่ดี มีความมั่นคงในชีวิต และหนึ่งในตัวอย่างของภาคธุรกิจเอกชน คือ บริษัท เอก-ชัย ดีสทริบิวชั่นซิสเทม จำกัด เป็นบริษัทเอกชนที่มีความรับผิดชอบต่อสังคม ด้วยการพัฒนาและยกระดับคุณภาพชีวิตผู้สูงอายุ โดยให้ความสำคัญกับการส่งเสริมความรู้ความเข้าใจเกี่ยวกับสุขภาพทางกายและจิตใจที่ดีให้แก่ผู้สูงอายุ ซึ่งได้ออกแบบผลิตภัณฑ์ที่คำนึงถึงสุขภาพของผู้สูงอายุ และเปิดโอกาสในการจ้างงาน สร้างอาชีพ รวมทั้งส่งเสริมให้พนักงานบริษัทมีส่วนร่วมในการสนับสนุนกิจกรรมเพื่อสังคม
นางสาวแรมรุ้ง กล่าวเพิ่มเติมว่า สำหรับกิจกรรม “สร้างสุขวัยเก๋า” ในวันนี้ มีการจัดกิจกรรมที่น่าสนใจสำหรับผู้สูงอายุ ได้แก่ 1) การเสวนา เรื่อง สะสมสุขภาพดีเป็นบำนาญชีวิต เปิดโอกาสในการสร้างรายได้และใส่ใจผู้สูงวัย ใส่ใจผู้ดูแล โดยไอดอลด้านการดูแลสุขภาพ นายแพทย์สมชัย คุณณัฐรดา สุขสุธรรมวงศ์ และผู้แทนผู้สูงอายุที่ทำงานภายใต้ บริษัท เอก-ชัย ดีสทริบิวชั่นซิสเทม จำกัด 2) การเสวนาเรื่องการดูแลผู้สูงอายุขั้นเบื้องต้น ความรู้ทั่วไป สิทธิและสวัสดิการทักษะพื้นฐานในการดูแลผู้สูงอายุ โดย นางสาวกอบกุล กวั่งซ้วน ผู้เชี่ยวชาญด้านผู้สูงอายุ กรมกิจการผู้สูงอายุ ด้านอาหารและโภชนาการสำหรับผู้สูงอายุ โดย นายสุพจน์ รื่นเริงกลิ่น นักโภชนาการชำนาญการพิเศษ กรมอนามัย เรื่องโรคและกลุ่มอาการผู้สูงอายุและการปฐมพยาบาลเบื้องต้น โดย นางทิวาพร วิถี พยาบาลวิชาชีพชำนาญการ ศูนย์บริการสาธารณสุข 5 จุฬาลงกรณ์ 3) บูธจำหน่ายสินค้าจากเครือข่ายผู้สูงอายุ และ 4) บูธตรวจสุขภาพสำหรับผู้สูงอายุ เป็นต้น
#ช่วย24ชั่วโมง
#พม24ชม
#ข่าวพม
วันศุกร์ที่ 17 กุมภาพันธ์ 2566
17/02/2566
การประชุมความยุติธรรมทางอาญาภูมิภาคเอเชียและแปซิฟิก ครั้งที่ ๒ (The Criminal Justice Forum for Asia and the Pacific: Crim-AP)
การประชุมความยุติธรรมทางอาญาภูมิภาคเอเชียและแปซิฟิก ครั้งที่ ๒ (The Criminal Justice Forum for Asia and the Pacific: Crim-AP)
พันตำรวจโท ประวุธ วงศ์สีนิล รองปลัดกระทรวงยุติธรรม เข้าร่วมการประชุมความยุติธรรมทางอาญาภูมิภาคเอเชียและแปซิฟิก ครั้งที่ ๒ (The 2nd Justice Forum for Asia and the Pacific: Crim-AP) ในฐานะหัวหน้าคณะผู้แทนไทย พร้อมด้วย นายวีระกิตติ์ หาญปริพรรณ์ อธิบดีกรมคุมประพฤติ ผู้แทนกรมราชทัณฑ์ ผู้แทนกองการต่างประเทศ สำนักงานปลัดกระทรวงยุติธรรม และผู้แทนสำนักงานอัยการสูงสุด ระหว่างวันที่ ๑๓ - ๑๔ กุมภาพันธ์ ๒๕๖๖ ณ โรงแรม Westin Tokyo กรุงโตเกียว ประเทศญี่ปุ่น
การประชุมฯ ครั้งนี้ มีกระทรวงยุติธรรมญี่ปุ่นเป็นเจ้าภาพร่วมกับสำนักงานว่าด้วยยาเสพติดและอาชญากรรมแห่งสหประชาชาติ (United Nations Office on Drugs and Crime: UNODC) ซึ่งจัดขึ้นในรูปแบบการประชุม ณ สถานที่จริง (in-person) และการประชุมแบบออนไลน์ โดยมี นายไซโตะ เคน (Mr. SAITO Ken) รัฐมนตรีว่าการกระทรวงยุติธรรมญี่ปุ่นกล่าวต้อนรับและเปิดการประชุมฯ ภายใต้หัวข้อหลัก “การดำเนินการตามปฏิญญาเกียวโต: การส่งเสริมความร่วมมือระหว่างประเทศเพื่อต่อต้านอาชญากรรมในภูมิภาคเอเชียแปซิฟิก (Implementing the Kyoto Declaration : Strengthening International Cooperation against Crime in the Asia-Pacific) เพื่อส่งเสริมความร่วมมือระหว่างประเทศใน ๒ ประเด็นหลัก ได้แก่ (๑) ความร่วมมือระหว่างประเทศในเรื่องทางอาญา และ (๒) ความร่วมมือด้านการปฏิบัติต่อผู้กระทำผิด และการฟื้นฟูผู้กระทำผิด โดยมีผู้เข้าร่วมการประชุมจากภูมิภาคเอเชียแปซิฟิก จำนวน ๑๘ ประเทศ
ทั้งนี้ การประชุม Crim-AP ครั้งที่ ๒ ประกอบด้วย การประชุมเชิงปฏิบัติการว่าด้วยความร่วมมือระหว่างประเทศในเรื่องทางอาญา (Working Group on Mutual Legal Assistance : WG-MLA) ภายใต้หัวข้อ รูปแบบเฉพาะของคำร้องขอความร่วมมือระหว่างประเทศในเรื่องทางอาญา - การขอพยานหลักฐานทางอิเล็กทรอนิกส์ และคำให้การของพยาน ซึ่งมี นายจุมพล พันธุ์สัมฤทธิ์ รองอัยการสูงสุด เป็นหัวหน้าคณะ WG-MLA และผู้แทนจากสำนักงานอัยการสูงสุดเข้าร่วม และการประชุมเชิงปฏิบัติการว่าด้วยการปฏิบัติต่อผู้กระทำผิดและการฟื้นฟูผู้กระทำผิด (Working Group on Offender Treatment and Rehabilitation : WG-OTR) ซึ่งมี นายวีระกิตติ์ หาญปริพรรณ์ อธิบดีกรมคุมประพฤติ เป็นหัวหน้าคณะ WG-OTR และผู้แทนจากกรมคุมประพฤติและกรมราชทัณฑ์ เข้าร่วม
วันศุกร์ที่ 17 กุมภาพันธ์ 2566
17/02/2566
รองปลัดกระทรวงยุติธรรม และคณะ เข้าศึกษาดูงานด้านกฎหมายและกระบวนการยุติธรรมญี่ปุ่น ณ กระทรวงยุติธรรม ประเทศญี่ปุ่น
รองปลัดกระทรวงยุติธรรม และคณะ เข้าศึกษาดูงานด้านกฎหมายและกระบวนการยุติธรรมญี่ปุ่น ณ กระทรวงยุติธรรม ประเทศญี่ปุ่น
เมื่อวันที่ ๑๕ กุมภาพันธ์ ๒๕๖๖ ในห้วงการประชุมเตรียมการสำหรับการประชุมรัฐมนตรียุติธรรมอาเซียน - ญี่ปุ่น สมัยพิเศษ (Preparatory Meeting for the ASEAN-Japan Special Meeting of Justice Ministers) พันตํารวจโท ประวุธ วงศ์สีนิล รองปลัดกระทรวงยุติธรรม พร้อมด้วย ผู้อำนวยการกองการต่างประเทศและเจ้าหน้าที่กองการต่างประเทศ ได้เดินทางเยือนกระทรวงยุติธรรมญี่ปุ่น เยี่ยมชมร้านค้าผลิตภัณฑ์จากฝีมือผู้ต้องขัง (Capic shop) รวมทั้งศึกษาดูงานประวัติความเป็นมา พัฒนาการ และเอกสารทางประวัติศาสตร์เกี่ยวกับการศึกษากฎหมายและกระบวนการยุติธรรมญี่ปุ่นในอดีต ซึ่งได้รับอิทธิพลจากผู้สอนกฎหมายจากฝรั่งเศส ภายในพิพิธภัณฑ์กระทรวงยุติธรรม ซึ่งเป็นอาคารที่ก่อสร้างตั้งแต่ยุคเมจิ ตลอดจนการส่งเสริมและประชาสัมพันธ์ระบบยุติธรรมแบบใหม่และระบบการพิจารณาคดีของประเทศต่าง ๆ ให้ประชาชนได้ศึกษาผ่านพิพิธภัณฑ์กระทรวงยุติธรรม
วันศุกร์ที่ 17 กุมภาพันธ์ 2566
ดีอีเอส ร่วมเป็นเกียรติในพิธีลงนามความร่วมมือระหว่าง สกมช. และ JICA
ดีอีเอส ร่วมเป็นเกียรติในพิธีลงนามความร่วมมือระหว่าง สกมช. และ JICA
นางสาวกัลยาชินาธิวรรักษาการในตำแหน่งที่ปรึกษาด้านต่างประเทศเป็นตัวแทนกระทรวงดิจิทัลเพื่อเศรษฐกิจและสังคม(ดีอีเอส)ร่วมเป็นเกียรติในพิธีลงนามบันทึกการสนทนาสำหรับโครงการอาเซียน-ญี่ปุ่นเพื่อยกระดับการเสริมสร้างศักยภาพการรักษาความมั่นคงปลอดภัยไซเบอร์และบริการดิจิทัลที่เชื่อถือได้ระหว่างสำนักงานคณะกรรมการการรักษาความมั่นคงปลอดภัยไซเบอร์แห่งชาติ(สกมช.)และองค์การความร่วมมือระหว่างประเทศของญี่ปุ่น(JICA)ณสามย่านมิตรทาวน์ฮอลล์ชั้น5สามย่านมิตรทาวน์กทม.
_________________
วันศุกร์ที่ 17 กุมภาพันธ์ 2566
ประธานองคมนตรี ติดตามการพัฒนางานโรงพยาบาลสมเด็จพระยุพราชสระแก้ว จังหวัดสระแก้ว
ประธานองคมนตรี นำคณะลงพื้นที่ตรวจเยี่ยมโรงพยาบาลสมเด็จพระยุพราชสระแก้ว จังหวัดสระแก้ว ติดตามความก้าวหน้าการพัฒนางานสำคัญ โดยมีการพัฒนาตามมาตรฐาน HA
ประธานองคมนตรี นำคณะลงพื้นที่ตรวจเยี่ยมโรงพยาบาลสมเด็จพระยุพราชสระแก้ว จังหวัดสระแก้ว ติดตามความก้าวหน้าการพัฒนางานสำคัญ โดยมีการพัฒนาตามมาตรฐาน HA จัดทีมสหสาขาวิชาชีพดูแลกลุ่มเปราะบางในชุมชน ผู้ป่วยโรคเรื้อรังและกลุ่มเสี่ยง จัดระบบบริการเฉพาะทางพร้อมเครื่องมือแพทย์ทันสมัย ลดการส่งต่อและลดภาระค่าใช้จ่ายของผู้ป่วย
วันนี้ (17 กุมภาพันธ์ 2566) ณ โรงพยาบาลสมเด็จพระยุพราชสระแก้ว จังหวัดสระแก้ว พลเอก สุรยุทธ์จุลานนท์ ประธานองคมนตรี ในฐานะรองประธานกรรมการมูลนิธิโรงพยาบาลสมเด็จพระยุพราช พร้อมด้วย นายแพทย์โสภณ เมฆธน ผู้ช่วยรัฐมนตรีประจำกระทรวงสาธารณสุข นายแพทย์มนู ศุกลสกุล สาธารณสุขนิเทศก์ เขตสุขภาพที่ 6 คณะผู้บริหาร และหน่วยงานที่เกี่ยวข้อง ลงพื้นที่ตรวจเยี่ยมโรงพยาบาลสมเด็จพระยุพราชสระแก้ว จังหวัดสระแก้ว มอบประกาศเกียรติคุณผู้ทำคุณประโยชน์ให้แก่มูลนิธิโรงพยาบาลสมเด็จพระยุพราช พร้อมมอบถุงของขวัญพระราชทานให้กับผู้ป่วย และให้กำลังใจบุคลากรผู้ปฏิบัติงาน
นายแพทย์โสภณ เมฆธน ผู้ช่วยรัฐมนตรีประจำกระทรวงสาธารณสุข กล่าวว่า โรงพยาบาลสมเด็จพระยุพราชสระแก้ว เป็นโรงพยาบาลทั่วไปประจำจังหวัด ขนาด 400 เตียง ที่ได้รับการรับรองคุณภาพสถานพยาบาลตามมาตรฐาน Hospital Accreditation (HA) จากสถาบันรับรองคุณภาพสถานพยาบาล (องค์การมหาชน) มีการบูรณาการการทำงานพัฒนาคุณภาพชีวิตโดยทีมสหสาขาวิชาชีพ ให้การดูแลสุขภาพถึงบ้านและชุมชนในกลุ่มเปราะบางทั้งผู้ยากไร้ ผู้พิการ ผู้สูงอายุที่มีภาวะพึ่งพิง กลุ่มโรคเรื้อรังต่างๆ และจัดให้มีหมอ 3 คนประจำครอบครัวทำให้ผู้ป่วยเบาหวานและความดันโลหิตสูงควบคุมระดับน้ำตาลและความดันโลหิตได้ดีขึ้น กลุ่มเสี่ยงโรคหลอดเลือดหัวใจและสมองได้รับการปรับเปลี่ยนพฤติกรรมสุขภาพและมีความเสี่ยงลดลง ส่วนผู้ป่วยโรคหลอดเลือดสมองมีอาการดีขึ้นหลังได้รับการดูแล
ในปี 2565 ได้เปิดบริการศัลยกรรมยูโรวิทยา มีแพทย์เฉพาะทางให้คำปรึกษาและรักษาเกี่ยวกับโรคระบบทางเดินปัสสาวะ ปัญหาเกี่ยวกับอวัยวะเพศทั้งชายและหญิง และโรงพยาบาลยังมีความพร้อมด้านเครื่องมือวินิจฉัยสมรรถนะสูง เช่น เครื่องเอกซเรย์คอมพิวเตอร์ เครื่องตรวจหาความผิดปกติของร่างกาย โดยใช้เครื่องสนามแม่เหล็ก และคลื่นความถี่วิทยุสร้างภาพที่มีความละเอียดสูง (MRI) ทำให้ประชาชนจังหวัดสระแก้วและพื้นที่ใกล้เคียงได้รับบริการที่มีมาตรฐาน เทียบเท่าโรงพยาบาลขนาดใหญ่ ไม่ต้องเดินทางไกล ลดการส่งต่อและลดภาระค่าใช้จ่ายของผู้ป่วย
นอกจากนี้ ยังร่วมพัฒนาท้องถิ่นและชุมชน อาทิ โครงการตลาดสีเขียว โดยได้รับความร่วมมือจากศูนย์ฝึกและพัฒนาอาชีพราษฎรไทยบริเวณชายแดนสระแก้ว มูลนิธิ MOA ไทย และมูลนิธิโรงพยาบาลสมเด็จพระยุพราชสาขาสระแก้ว สนับสนุนพื้นที่ให้เกษตรกรจำหน่ายสินค้าเกษตรอินทรีย์ และนโยบาย Green ส่งเสริมการทำเกษตรธรรมชาติ เกษตรอินทรีย์ ไม่ใช้สารเคมี พร้อมทั้งขยายต้นแบบไปสู่โรงเรียนที่มีแนวคิดเดียวกัน ที่โรงเรียนเทศบาล 1 หนองกะพ้ออนุสรณ์ อำเภอเมือง จังหวัดสระแก้ว ในโครงการกล้วยรักษ์โลก นำวัสดุที่เหลือใช้มาแปรรูปเป็นผลิตภัณฑ์ที่ช่วยรักษาสิ่งแวดล้อม เช่น เชือกกล้วยหูหิ้วถ้วยกาแฟ ถาดใส่อาหารทำจากใบตอง เป็นต้น
***************************************** 17 กุมภาพันธ์ 2566
วันเสาร์ที่ 4 กุมภาพันธ์ 2566
Digital infinity ดิจิทัลไม่มีที่สิ้นสุด
Digital infinity ดิจิทัลไม่มีที่สิ้นสุด
​
4ก.พ. 2566 -นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เป็นประธานเปิดโครงการDigital infinityดิจิทัลไม่มีที่สิ้นสุดจังหวัดประจวบคีรีขันธ์พร้อมด้วยนายภุชพงค์โนดไธสงเลขาธิการคณะกรรมการดิจิทัลเพื่อเศรษฐกิจและสังคมแห่งชาติ(สดช.)นางปิยนุชวุฒิสอนผู้อำนวยการสำนักงานสถิติแห่งชาติและนางสาวชมภารีชมภูรัตน์อธิบดีกรมอุตุนิยมวิทยาโดยภายในงานได้มีการจัดนิทรรศการของหน่วยงานในสังกัดประกอบด้วยบริษัทไปรษณีย์ไทยจำกัด,บริษัทโทรคมนาคมแห่งชาติจำกัด(มหาชน) ,สำนักงานสถิติแห่งชาติ,กรมอุตุนิยมวิทยาและสำนักงานส่งเสริมเศรษฐกิจดิจิทัลณโรงเรียนเทศบาลวัดธรรมิการามอ.เมืองจ.ประจวบคีรีขันธ์
_____________
วันเสาร์ที่ 4 กุมภาพันธ์ 2566
ชัยวุฒิลงพื้นที่เยี่ยมชมศูนย์ดิจิทัลชุมชน ร.ร.ตชด.บ้านย่านซื่อ
ชัยวุฒิลงพื้นที่เยี่ยมชมศูนย์ดิจิทัลชุมชน ร.ร.ตชด.บ้านย่านซื่อ
4ก.พ. 2566 -นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยดร.เวทางค์พ่วงทรัพย์รองปลัดกระทรวงฯนายภุชพงค์โนดไธสงเลขาธิการคณะกรรมการดิจิทัลเพื่อเศรษฐกิจและสังคมแห่งชาติ(สดช.)และนางปิยนุชวุฒิสอนผู้อำนวยการสำนักงานสถิติแห่งชาติลงพื้นที่ตรวจเยี่ยมและติดตามผลการดำเนินงานโครงการศูนย์ดิจิทัลชุมชนโรงเรียนตำรวจตระเวนชายแดนบ้านย่านซื่อพร้อมชมการLiveสดขายทุเรียนโดยแม่ค้าออนไลน์ชื่อดังของจังหวัดประจวบคีรีขันธ์ณอำเภอกุยบุรีจังหวัดประจวบคีรีขันธ์
___________________
วันเสาร์ที่ 4 กุมภาพันธ์ 2566
04/02/2566
เตือน ระวังมิจฉาชีพ แอบอ้างชื่อมาตรการรัฐ บัตรสวัสดิการฯ-คนละคนครึ่ง หลอกให้สูญทรัพย์ แนะอย่าแชร์ข้อมูลไม่น่าเชื่อถือ
เตือน ระวังมิจฉาชีพ แอบอ้างชื่อมาตรการรัฐ บัตรสวัสดิการฯ-คนละคนครึ่ง หลอกให้สูญทรัพย์ แนะอย่าแชร์ข้อมูลไม่น่าเชื่อถือ
เมื่อวันที่ 4 ก.พ.66 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า รัฐบาลแจ้งเตือนระวังมิจฉาชีพหลอกหลวงประชาชนหลายรูปแบบ รวมไปถึงการแอบอ้างโครงการของรัฐ เช่น โครงการลงทะเบียนเพื่อสวัสดิการแห่งรัฐ ปัจจุบันมีมิจฉาชีพแอบอ้างเป็นเจ้าหน้าที่กระทรวงการคลัง หลอกให้ประชาชนหลงเชื่อว่าเป็นผู้ได้รับสิทธิตามโครงการฯ ปี 2565 และให้ทำธุรกรรมในลักษณะต่าง ๆ ตามคำแนะนำของมิจฉาชีพ ทั้งที่ขณะนี้โครงการฯ ปี 2565 ยังไม่ได้มีการประกาศรายชื่อประชาชนผู้ได้รับสิทธิ และกระทรวงการคลังไม่มีนโยบายให้เจ้าหน้าที่โทรศัพท์ไปแจ้งผลการได้รับสิทธิแก่ประชาชน จึงขอให้ประชาชนอย่าหลงเชื่อและดำเนินการธุรกรรมใดๆ ตามคำหลอกลวงของมิจฉาชีพ
น.ส.ไตรศุลี กล่าวว่า นอกจากนี้ยังพบว่า กลุ่มมิจฉาชีพหลอกหลวงประชาชน ด้วยการแอบอ้างเป็นหน่วยงานของรัฐ ส่งข้อความพร้อมแนบลิงค์โดยตรงไปยังโทรศัพท์มือถือของประชาชน เชิญชวนให้สมัครเข้าร่วมรับสิทธิโครงการคนละครึ่งเฟสใหม่ โดยยืนยันว่า ขณะนี้รัฐบาลยังไม่ออกมาตรการคนละครึ่งเฟสใหม่แต่อย่างไร ขอให้ประชาชนใช้ความระมัดระวัง อย่าตกเป็นเหยื่อ หลงเชื่อกลุ่มมิจฉาชีพที่มีพยายามหลอกลวงให้เสียทรัพย์สิน
น.ส.ไตรศุลี กล่าวว่า ปัจจุบันมิจฉาชีพ ใช้หลากหลายวิธีการเพื่อหลอกลวงประชาชนให้ตกเป็นเหยื่อ ขอให้ประชาชนได้เพิ่มความระมัดระวัง พร้อมแจ้งเตือนผู้สูงอายุให้รู้เท่าทันกลโกงของกลุ่มผู้ไม่หวังดี ที่สำคัญขอความร่วมมือไม่แชร์หรือส่งต่อข้อมูลที่ไม่ทราบแหล่งที่มา ไม่น่าเชื่อถือในช่องทางสื่อสังคมออนไลน์ต่างๆ เพราะอาจจะสร้างความเสียหายต่อผู้อื่นได้ ส่วนผู้ที่ตกเป็นเหยื่อของกลุ่มมิจฉาชีพ สามารถแจ้งความดำเนินคดีได้ที่สถานีตำรวจทั่วประเทศ เช่นเดียวกับผู้ที่พบเบาะแสของการกระทำความผิด สามารถแจ้งให้เจ้าหน้าที่ตำรวจดำเนินการตามกฎหมายต่อไป
วันเสาร์ที่ 4 กุมภาพันธ์ 2566
04/02/2566
​นายกฯ ห่วงใย แรงงานไทยในมาเก๊า ส่ง รมว.สุชาติ เยี่ยมให้กำลังใจถึงสถานประกอบการ
​นายกฯ ห่วงใย แรงงานไทยในมาเก๊า ส่ง รมว.สุชาติ เยี่ยมให้กำลังใจถึงสถานประกอบการ
นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วย นายสุรชัย ชัยตระกูลทอง ผู้ช่วยรัฐมนตรีประจำกระทรวงแรงงาน นายบุญชอบ สุทธมนัสวงษ์ ปลัดกระทรวงแรงงาน นายจาตุรนต์ ไชยะคำ กงสุลใหญ่ ณ เมืองฮ่องกง และผู้บริหารระดับสูงกระทรวงแรงงาน ลงพื้นที่ประชุมหารือแนวทางความร่วมมือและรับฟังปัญหาอุปสรรคการจัดส่งแรงงานโดยวิธีรัฐจัดส่งร่วมกับสถานประกอบการ โดยมี นายเปาโล ชอง (Mr.Paulo Cheong) รองประธานฝ่ายทรัพยากรบุคคล ของ Sand China Ltd. , และคณะ ให้การต้อนรับ ณ Sand China Ltd. เขตบริหารพิเศษมาเก๊า พร้อมเยี่ยมพบปะให้กำลังใจแรงงานไทยในภาคบริการของบริษัท Sand China ซึ่งเป็นสถานประกอบกิจการที่มีการจ้างแรงงานไทยในตำแหน่งภาคบริการมาอย่างต่อเนื่อง ด้วยวิธีรัฐจัดส่งตั้งแต่ปี 2555 มาจนถึงปัจจุบันมีแรงงานไทยเข้าไปทำงานแล้ว จำนวน 812 ราย
นายสุชาติ กล่าวว่า จากการพูดคุยกับนายจ้างพบว่า ยังมีความต้องการแรงงานไทยหลายตำแหน่ง โดยเฉพาะแรงงานภาคบริการ นอกจากนี้บริษัทในเครือจะเริ่มเปิดให้บริการในส่วนของโรงแรม ร้านอาหารและส่วนให้บริการอื่นเพิ่มขึ้นเต็มรูปแบบ และได้แสดงความประสงค์จ้างแรงงานไทยและแจ้งจำนวนโควตาการจ้างแรงงานไทยผ่านกงสุล (ฝ่ายแรงงาน) ตำแหน่งพนักงานทำความสะอาด พนักงานดูแลห้องพัก พนักงานดูแลลูกค้า เป็นจำนวนมาก เนื่องจากมาเก๊ามีความหลากหลายของธุรกิจ โดยเฉพาะด้านโรงแรมและบริการเพิ่มมากขึ้นอย่างต่อเนื่อง ประกอบกับการขยายตัวทางเศรษฐกิจภายหลังโควิด-19 คลี่คลายลงมีนักท่องเที่ยวเข้ามาเป็นจำนวนมากทำให้เจ้าของสถานประกอบการต้องการจ้างแรงงานต่างชาติค่อนข้างมาก
“สำหรับคนไทยที่อยากทำงานในธุรกิจด้านโรงแรมและบริการ ต้องเร่งพัฒนาศักยภาพและทักษะที่เหมาะสม โดยเฉพาะทักษะทางด้านภาษากวางตุ้ง ภาษาจีนกลาง หรือกระทั่งภาษาโปรตุเกส ซึ่งล้วนแล้วแต่จะเป็นประโยชน์ในการทำงานทั้งสิ้น โดยกระทรวงแรงงานหวังเป็นอย่างยิ่งว่า การที่ได้มีโอกาสพบกันในครั้งนี้ จะเป็นการเปิดศักราชใหม่ของความร่วมมือระหว่างไทยกับบริษัทฯ ที่จะได้รับความร่วมมืออย่างใกล้ชิดและและสานต่อความสัมพันธ์อันดีของทั้ง 2 ฝ่ายให้มีความแน่นแฟ้นยิ่งขึ้น เพื่อประโยชน์ของทั้งแรงงานไทยและการขับเคลื่อนและการเติบโตของบริษัทฯ อย่างมีประสิทธิภาพ และยั่งยืนต่อไป” รมว.สุชาติ กล่าวทิ้งท้าย
โอกาสเดียวกันนี้ นายสุชาติ ยังได้พบปะให้กำลังใจแรงงานไทยซึ่งเป็นพนักงานบริการด้านโรงแรมของบริษัท Sand China โดยกล่าวว่า การเดินทางมาเยี่ยมแรงงานไทยในมาเก๊าครั้งนี้ เพื่อต้องการพบปะพูดคุยกับแรงงานไทยภายหลังสถานการณ์โควิด – 19 เริ่มคลี่คลายลง เนื่องจากแรงงานไทยแต่ละคนต้องจากบ้านมาทำงานต่างแดน ซึ่งได้สอบถามสารทุกข์สุกดิบ พร้อมส่งกำลังใจและความห่วงใยจากท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา ที่ได้ฝากความห่วงใยและให้กำลังใจมายังพี่น้องแรงงานไทยทุกคนที่เดินทางมาทำงานในต่างประเทศ แรงงานไทยที่ทำงานในต่างประเทศถือว่ามีความสำคัญ เนื่องจากแต่ละคนเป็นเสาหลักของครอบครัวตั้งใจมาทำงานหาเงินส่งกลับเลี้ยงครอบครัวที่ประเทศไทย ซึ่งแต่ละปีมีรายได้ส่งกลับเพื่อพัฒนาประเทศเป็นจำนวนมาก
+++++++++++++++++++
กองเผยแพร่และประชาสัมพันธ์
4 กุมภาพันธ์ 2566
วันเสาร์ที่ 4 กุมภาพันธ์ 2566
04/02/2566
รัฐมนตรีว่าการกระทรวงยุติธรรม รับฟังเสียงสะท้อนอาสาสมัครคุมประพฤติลำพูน หลังเป็นที่แรกเฝ้าระวังผู้พ้นโทษติดกำไล EM จากกม. JSOC
รัฐมนตรีว่าการกระทรวงยุติธรรม รับฟังเสียงสะท้อนอาสาสมัครคุมประพฤติลำพูน หลังเป็นที่แรกเฝ้าระวังผู้พ้นโทษติดกำไล EM จากกม. JSOC เล็งหาคนรุ่นใหม่ช่วยทำงานให้เข้าถึงทุกกลุ่ม หวังสังคมปลอดภัยมากขึ้น พร้อมช่วยประชาสัมพันธ์งานด้านต่างๆของกระทรวง
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ตนได้มีโอกาสไปพบปะพูดคุยกับอาสาสมัครคุมประพฤติ จ.ลำพูน 50 คน เมื่อวันที่ 3 ก.พ. ที่ผ่านมา ซึ่งถือเป็นเวทีแรกที่ตนมีโอกาสได้พบปะพูดคุยกับอาสาสมัครฯอย่างเป็นทางการ โดยได้แลกเปลี่ยนความเห็นและรับปัญหาและข้อเสนอแนะต่างๆ เกี่ยวกับการทำงานซึ่งตนก็จะนำไปปรับใช้ เพราะผู้รู้จริงคือ ผู้ที่ปฏิบัติงาน โดยหลังจากที่ พ.ร.บ.มาตรการป้องกันการกระทำความผิดซ้ำในความผิดเกี่ยวกับเพศหรือที่ใช้ความรุนแรง หรือ JSOC มีผลบังคับใช้ไป เมื่อวันที่ 23 ม.ค. จ.ลำพูน เป็นจังหวัดแรกที่มีผู้พ้นโทษในกลุ่มเฝ้าระวังที่ศาลได้สั่งให้ติดกำไล EM เพื่อติดตามเฝ้าระวัง ทำให้อาสาสมัครฯ ของจ.ลำพูน เป็นรุ่นแรกที่ได้ทำงานภายใต้กฎหมายนี้ เพื่อป้องกันและเฝ้าระวังการก่ออาชญากรรม สร้างความปลอดภัยให้สังคม โดยเฉพาะเด็กและสตรี และยังเพื่อแก้ปัญหาลดอัตราการกระทำความผิดซ้ำอีกด้วย
นายสมศักดิ์ กล่าวอีกว่า ทางตัวแทนอาสาสมัครฯ ได้เสนอแนะและสะท้อนปัญหาในการทำงาน เช่น อาสาสมัครฯส่วนใหญ่มีอายุเยอะ อาจจะขาดความคล่องตัวในบางครั้ง จึงอยากให้กรมคุมประพฤติและกระทรวงยุติธรรม ช่วยหาวิธีโน้มน้าวใจให้กลุ่มคนรุ่นใหม่เข้ามาทำงานในจุดนี้บ้าง เพื่อให้เกิดความคล่องตัว มีการทำงานที่หลากหลายและสามารถเข้าถึงทุกกลุ่ม ซึ่งตนก็ได้สั่งการให้กรมคุมประพฤติไปหาวิธีดำเนินการในเรื่องนี้ เพราะนอกจากต้องทำงานเกี่ยวกับ พ.ร.บ. JSOC ตนก็อยากให้อาสาสมัครฯเป็นตัวแทนในการให้ความรู้เกี่ยวกับงานด้านต่างๆของกระทรวงด้วย อาทิ การป้องกันยาเสพติดในชุมชน การแนะนำสิทธิประโยชน์ต่างๆ เช่น กองทุนยุติธรรม พ.ร.บ.เยียวยาผู้เสียหายจากคดีอาญา และการไกล่เกลี่ยข้อพิพาท เพื่อให้ชาวบ้านเข้าถึงสิทธิต่างๆที่ควรจะได้รับ
"หากเรารู้ว่ามีคนร้ายอยู่ในสังคม ก็จะไม่มีคนตาย เพราะเรามีมาตรการเฝ้าระวัง มีเครื่องมือในการควบคุม และทุกคนช่วยกันเป็นหูเป็นตาช่วยกันสอดส่อง นอกจากนี้เรายังมีการช่วยเหลือเยียวยาสำหรับผู้ที่ได้รับความเสียหายอีกด้วย ที่กระทรวงยุติธรรมเร่งทำกฎหมายนี้จนสำเร็จ เพื่อช่วยสร้างความปลอดภัยให้สังคมโดยเฉพาะเด็กและสตรี ลดการก่ออาชญากรรม การกลับมาทำผิดซ้ำ ซึ่งอาสาสมัครคุมประพฤติ จะเป็นส่วนหนึ่งของกระทรวง ที่ช่วยประชาสัมพันธ์สิทธิต่างๆให้ประชาชนรับรู้ และสามารถเข้าถึงให้มากที่สุด ตามนโยบาย ยุติธรรมเชิงรุก สร้างสุขให้ประชาชน" นายสมศักดิ์ กล่าว
วันเสาร์ที่ 4 กุมภาพันธ์ 2566
04/02/2566
​โฆษกรัฐบาลเผย นายกฯ รับทราบผลการจับกุมแก๊งพนันออนไลน์ “มาเก๊า 888”
กำชับทุกหน่วยงานขยายผลต่อเนื่องตามหลักกฎหมายอย่างจริงจัง รอบคอบ และโปร่งใส
วันนี้ (4 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบผลการดำเนินงานของเจ้าหน้าที่ตำรวจและหน่วยงานที่เกี่ยวข้อง ในกรณีการเข้าจับกุมแก๊งพนันออนไลน์ “มาเก๊า 888” พร้อมกำชับทุกหน่วยงานที่เกี่ยวข้องขยายผลต่อเนื่อง ตามข้อร้องเรียนและเบาะแสต่าง ๆ
โฆษกประจำสำนักนายกรัฐมนตรีกล่าวว่า กองบัญชาการตำรวจสืบสวนสอบสวนอาชญากรรมทางเทคโนโลยี (บช.สอท.) และ ชุดปฏิบัติการพิเศษคอมมานโด ได้สนธิกำลังเข้าตรวจค้น 8 จุดทั่วกรุงเทพฯ และปริมณฑล โดยพบสถานที่แห่งหนึ่งจังหวัดนนทบุรี ซึ่งเป็นจุดสำคัญที่เว็บพนันออนไลน์ใช้รวบรวมโพยพนันบอล หวย รวมถึงข้อมูลของลูกค้า และเข้าจับกุมผู้ต้องหาได้ 1 คน ในความผิดฐาน "ร่วมกันเป็นผู้จัดให้มีการเล่น หรือทำอุบายล่อ ช่วยประกาศการโฆษณาหรือชักชวนโดยตรง หรือทางอ้อมให้ผู้อื่น เข้าเล่น หรือเข้าพนันในการเล่น ซึ่งไม่ได้รับอนุญาตจากเจ้าพนักงาน ร่วมกันฟอกเงิน" และออกหมายจับแล้ว 13 หมาย ซึ่งเจ้าหน้าที่ตำรวจเน้นย้ำว่า มีหลักฐานเพียงพอที่สามารถจะดำเนินคดีกับผู้เกี่ยวข้อง โดยหลังจากนี้จะได้เข้าทำการตรวจค้นสถานที่อื่น ๆ ที่คาดว่าจะเป็นสถานที่ฟอกเงิน และจะทำการตรวจยึดทรัพย์สินตามแนวทางปฏิบัติต่อไป
“นายกรัฐมนตรีรับทราบผลการดำเนินงานดังกล่าว และได้สั่งการให้เข้มงวดกับการดำเนินการ โดยรัฐบาลให้ความสำคัญกับการแก้ปัญหาและปราบปรามอาชญากรรมออนไลน์อย่างต่อเนื่อง พร้อมกำชับทุกหน่วยงานที่เกี่ยวข้องให้เร่งดำเนินการขยายผลต่อเนื่องในทุกประเด็นที่เป็นข้อร้องเรียนและเบาะแสต่าง ๆ ที่ได้รับจากประชาชน ให้ยึดหลักตามกระบวนการทางกฎหมายอย่างจริงจัง รอบคอบ และโปร่งใส เพื่อสร้างความเชื่อมั่นให้กับประชาชน” นายอนุชาฯ กล่าว
วันเสาร์ที่ 4 กุมภาพันธ์ 2566
04/02/2566
​โฆษกรัฐบาลเผย Economist Intelligence Unit (EIU) ระบุ ไทยเป็นประเทศที่พัฒนาประชาธิปไตยมากที่สุดใน “ดัชนีประชาธิปไตย” ปี 2022 ขยับขึ้นมา 17 อันดับ
สะท้อนความตั้งใจของรัฐบาล นายกฯ วางรากฐานการพัฒนาสู่วันข้างหน้าเพื่อเยาวชนของชาติ
วันนี้ (4 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า รายงานการจัดอันดับ “ดัชนีประชาธิปไตย” (Democracy Index) ปี 2022 ของ Economist Intelligence Unit (EIU) ระบุว่า ประเทศไทย มีคะแนนรวมเพิ่มขึ้นมากที่สุดในปี 2022 ที่ 6.67 จาก 6.04 ในปี 2021 (เพิ่มขึ้น 0.62) และขยับจากอันดับที่ 72 ในปี 2021 เป็นอันดับที่ 55 ในปี 2022 จากทั้งหมด 167 ประเทศ
โฆษกประจำสำนักนายกรัฐมนตรี กล่าวว่า การจัดอันดับจากดัชนีอันดับดังกล่าวเริ่มจัดทำขึ้นเมื่อปี 2006 โดยใช้ตัวชี้วัดทั้งสิ้น 5 มิติ ได้แก่ (1) กระบวนการเลือกตั้งและพหุนิยม (electoral process and pluralism) (2) การทำงานของรัฐบาล (the functioning of government) (3) การมีส่วนร่วมทางการเมือง (political participation) (4) วัฒนธรรมทางการเมือง (political culture) และ (5) เสรีภาพพลเมือง (civil liberties) ซึ่งประเทศไทยได้ 7.42 6.07 8.33 5.63 และ 5.88 คะแนน ตามลำดับ
เมื่อเปรียบเทียบกับประเทศในภูมิภาคอาเซียน ประเทศไทยอยู่ในอันดับ 4 ต่อจากประเทศมาเลเซียอันดับที่ 40 ฟิลิปปินส์อันดับที่ 52 อินโดนีเซีย อันดับที่ 54 และไทยอันดับที่ 55
โฆษกรัฐบาล กล่าวเพิ่มเติมว่า ในรายงานยังระบุว่า ประเทศไทยมีคะแนนรวมเพิ่มขึ้น 0.62 ถือเป็นประเทศที่มีประสิทธิภาพสูงสุดในดัชนีนี้ การพัฒนาดังกล่าวเกิดจากการเพิ่มพื้นที่ทางการเมืองสำหรับพรรคฝ่ายค้านของประเทศ การมีส่วนร่วมทางการเมืองมากขึ้น และภัยคุกคามจากความไม่สงบต่อประเทศลดลง จึงส่งผลให้ประเทศไทยเลื่อนอันดับโลกขึ้นมา 17 อันดับ มาอยู่ในอันดับที่ 55
“ตัวเลขดัชนีประชาธิปไตยนี้เป็นอีกหนึ่งรูปธรรม ที่สะท้อนความจริงใจของรัฐบาลในการพัฒนาประชาธิปไตยในประเทศ รัฐบาลเคารพทุกเสียง ยอมรับความคิดเห็น ที่เป็นไปตามกระบวนการที่ถูกต้อง สร้างสรรค์ ซึ่งเชื่อมั่นว่าทุกคนมีจิตใจที่ตั้งมั่นในการพัฒนาชาติ ทั้งนี้ นอกจากการพัฒนาประชาธิปไตยแล้ว เรายังมีปัญหาในชาติที่ยังรอการแก้ไข รัฐบาลพร้อมเดินหน้าทำงานเพื่อยกระดับคุณภาพชีวิตของประชาชน เยียวยา ฟื้นฟูเศรษฐกิจไปพร้อม ๆ กัน พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมย้ำเสมอว่า รัฐบาลจะไม่หยุดหน้าที่เพียงการแก้ไขปัญหา แต่รัฐบาลตั้งมั่นที่จะวางรากฐานความเจริญรุ่งเรือง ความก้าวหน้า อย่างยั่งยืนไปสู่วันข้างหน้า เพื่อประชาชนในรุ่นต่อ ๆ ไป” นายอนุชาฯ กล่าว
วันเสาร์ที่ 4 กุมภาพันธ์ 2566
องคมนตรี ติดตามการพัฒนางานโรงพยาบาลสมเด็จพระยุพราชปัว จังหวัดน่าน
องคมนตรี ลงพื้นที่ตรวจเยี่ยมและติดตามความก้าวหน้าการพัฒนางานของโรงพยาบาลสมเด็จพระยุพราชปัว จังหวัดน่าน ให้การดูแลทั้งประชาชนในพื้นที่และจากประเทศเพื่อนบ้าน พร้อมจัดโครงการรองรับการเป็นสังคมสูงอายุ ดูแลเชิงรุกกลุ่มผู้พิการ ผู้ป่วยติดบ้านติดเตียง
องคมนตรี ลงพื้นที่ตรวจเยี่ยมและติดตามความก้าวหน้าการพัฒนางานของโรงพยาบาลสมเด็จพระยุพราชปัว จังหวัดน่าน ให้การดูแลทั้งประชาชนในพื้นที่และจากประเทศเพื่อนบ้าน พร้อมจัดโครงการรองรับการเป็นสังคมสูงอายุ ดูแลเชิงรุกกลุ่มผู้พิการ ผู้ป่วยติดบ้านติดเตียง
วันนี้ (4 กุมภาพันธ์ 2566) ณ โรงพยาบาลสมเด็จพระยุพราชปัว จังหวัดน่าน นายพลากร สุวรรณรัฐ องคมนตรี ในฐานะรองประธานกรรมการมูลนิธิโรงพยาบาลสมเด็จพระยุพราช พร้อมด้วย นายแพทย์ทศเทพ บุญทอง สาธารณสุขนิเทศก์ เขตสุขภาพที่ 1 คณะผู้บริหาร และหน่วยงานที่เกี่ยวข้อง ลงพื้นที่ตรวจเยี่ยมโรงพยาบาลสมเด็จพระยุพราชปัว จังหวัดน่าน พร้อมมอบถุงของขวัญพระราชทานให้กับผู้ป่วย และให้กำลังใจบุคลากรผู้ปฏิบัติงาน
นายแพทย์ทศเทพ บุญทอง สาธารณสุขนิเทศก์ เขตสุขภาพที่ 1 กล่าวว่า พระบาทสมเด็จพระวชิรเกล้าเจ้าอยู่หัวฯ ทรงมีพระราโชบายให้โรงพยาบาลสมเด็จพระยุพราชเป็นฐานที่แข็งแรงในการขยายงานด้านสุขภาพสู่ชมชน ซึ่งโรงพยาบาลสมเด็จพระยุพราชปัวเป็นโรงพยาบาลแม่ข่าย รับ-ส่งต่อผู้ป่วยจากโรงพยาบาลชุมชนทางตอนเหนือของจังหวัดน่าน 5 อำเภอ ได้แก่ โรงพยาบาลเฉลิมพระเกียรติ โรงพยาบาลทุ่งช้าง โรงพยาบาลเชียงกลาง โรงพยาบาลบ่อเกลือ และโรงพยาบาลท่าวังผา และยังให้บริการรักษาพยาบาลผู้ป่วยจากประเทศสาธารณรัฐประชาธิปไตยประชาชนลาวที่มีอาณาเขตติดต่อกัน เพื่อให้ผู้ป่วยได้รับการดูแลอย่างทันท่วงที ลดระยะเวลาในการเดินทาง ขณะเดียวกันต้องคงประสิทธิภาพในการรักษาพยาบาล ให้ผู้ป่วยได้รับการดูแลที่ได้มาตรฐานและปลอดภัย โดยได้พัฒนางานสำคัญในหลายด้าน อาทิ การผ่าตัดด้านศัลยกรรมทั่วไป ด้านศัลยกรรมกระดูกและข้อ ด้านสูตินรีเวชกรรม การส่องกล้องตรวจกระเพาะอาหารลำไส้เล็กส่วนต้น การส่องกล้องตรวจลำไส้ใหญ่ ตรวจวินิจฉัยรักษาโรคด้วยเครื่องมือพิเศษที่ใช้เทคโนโลยีชั้นสูง ใช้เทคนิคปลอดเชื้อและเทคนิคเฉพาะของห้องผ่าตัด โดยเปิดให้บริการตลอด 24 ชั่วโมง
นายแพทย์ทศเทพ กล่าวต่อว่า โรงพยาบาลสมเด็จพระยุพราชปัว มีการจัดบริการเชิงรุกโดยมีทีมแพทย์เวชศาสตร์ครอบครัวลงพื้นที่ดูแลครอบคลุมทุกตำบลในอำเภอปัว ออกให้บริการตรวจรักษาและให้คำปรึกษาแก่เครือข่ายสาธารณสุข 12 รพ.สต. และ 2 สสช. ร่วมเป็นทีมในการขับเคลื่อนเพื่อดูแลประชาชนทุกกลุ่มวัย โดยเฉพาะกลุ่มผู้สูงอายุ ซึ่งมีประมาณ 20 % ของประชากร ได้มีโครงการต่างๆ รองรับการเป็นสังคมผู้สูงอายุ เช่น โครงการป้องกันอุบัติเหตุจราจรในผู้สูงอายุ โครงการคัดกรองความเสี่ยงการพลัดตกหกล้มและภาวะกระดูกพรุน และมีการติดตามเยี่ยมบ้านกลุ่มผู้พิการ ผู้ป่วยติดบ้านติดเตียง ร่วมกับทีมสหสาขาวิชาชีพ โดยบูรณาการการดูแลกับภาคีเครือข่ายทั้งภาครัฐและเอกชน นอกจากนี้ ยังมีโครงการเสริมศักยภาพให้ยุวชนน้อยสามารถดูแลตัวเองและสร้างเสริมสุขภาพแก่ครอบครัวและชุมชนหลังจากจบการศึกษา โดยปฏิบัติผ่านเครือข่ายจิตอาสา สืบทอดองค์ความรู้ด้านสุขภาพสู่ชุมชนตามบริบทพื้นที่ของตัวเอง เป็นการสร้างเสริมสุขภาพพันธุ์ใหม่ที่เรียกว่านักสืบสุขภาพ
ทั้งนี้ โรงพยาบาลสมเด็จพระยุพราชปัว ได้มุ่งมั่นพัฒนาคุณภาพสถานพยาบาลโดยบูรณาการมิติจิตวิญญาณในการพัฒนาคุณภาพอย่างต่อเนื่อง ได้รับรางวัล Spiritual Healthcare Appreciation Award ปี 2562 และเป็นโรงพยาบาลรัฐแห่งแรกในประเทศไทย ที่ผ่านเกณฑ์การประเมิน SHA Certification (การรับรองระบบการทำงานในสถานพยาบาลด้วยจิตวิญญาณ)
*********************** 4 กุมภาพันธ์ 2566
วันเสาร์ที่ 4 กุมภาพันธ์ 2566
04/02/2566
​โฆษกรัฐบาลเผย นายกฯยินดี การจัดการแข่งขันกีฬาสูงอายุนานาชาติ ครั้งที่ 3
“3rd THAILAND OPEN MASTERS GAMES” จังหวัดชลบุรี มีนักกีฬาเข้าร่วมถึง 3,237 คน จาก 30 ประเทศ
วันนี้ (4 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบและขอบคุณการเป็นเจ้าภาพจัดแข่งขันกีฬาสูงอายุนานาชาติ ครั้งที่ 3 “3rd THAILAND OPEN MASTERS GAMES” ระหว่างวันที่ 4 - 12 กุมภาพันธ์ 2566 ที่จังหวัดชลบุรี ของสมาคมกีฬาผู้สูงอายุไทย และภาคีสมาคม 17 ชนิดกีฬา ด้วยความสนับสนุนจาก การกีฬาแห่งประเทศไทย กองทุนพัฒนาการกีฬาแห่งชาติ จังหวัดชลบุรี และสำนักงานกองทุนสนับสนุนการสร้างเสริมสุขภาพ (สสส.)
โฆษกประจำสำนักนายกรัฐมนตรี เปิดเผยว่า มหกรรมกีฬาการแข่งขันกีฬาสูงอายุนานาชาติ ครั้งที่ 3 “3rd THAILAND OPEN MASTERS GAMES” นี้จัดขึ้นเพื่อสืบสานเจตนารมณ์โครงการการแข่งขันกีฬาสูงอายุระดับประเทศ และวิวัฒนาการของกีฬาผู้สูงอายุในระดับสากล และเพื่อพัฒนามาตรฐาน ศักยภาพของนักกีฬาสูงอายุไทย พร้อมทั้ง ส่งเสริมอุตสาหกรรมกีฬาเพื่อเพิ่มคุณค่าทางสังคมและมูลค่าทางเศรษฐกิจ โดยทำการแข่งขันด้วยมาตรฐานสากล เวลา 9 วัน โดยการแข่งขันจะมีทั้งสิ้น 15 ชนิดกีฬา กับอีก 2 กีฬาสาธิต ทั้งหมด 1,734 เหรียญทอง ซึ่งได้รับการรับรองการแข่งขันจากสมาคมสหพันธ์กีฬาแห่งภาคพื้นเอเซียแปซิฟิค (GAAPSF)
นอกจากนี้ โฆษกประจำสำนักนายกรัฐมนตรี กล่าวว่า การจัดการแข่งขันในครั้งนี้รณรงค์ให้จัดในรูปแบบ “มาตรฐานการบริหารการจัดงานอย่างยั่งยืน” (Thailand Sustainable Event Management Standard: TSEMS) เพื่อเป็นการยกระดับการจัดการแข่งขันกีฬาในประเทศไทยให้มีความยั่งยืนตามนโยบาย BCG และเป็นโอกาสนำกีฬามาเสริมสร้างมูลค่าเศรษฐกิจของประเทศตามนโยบายของกระทรวงการท่องเที่ยวและกีฬา
ทั้งนี้ สำหรับการแข่งขัน 15 ชนิดกีฬา และ 2 กีฬาสาธิต ใช้สนามแข่งขันที่จังหวัดชลบุรี อำเภอศรีราชา พัทยา และจังหวัดจันทบุรี 15 ชนิดกีฬาที่แข่งขัน ได้แก่ กรีฑา แบดมินตัน บาสเกตบอล เพาะกาย ลีลาศ ฟุตบอล เกทบอล เปตอง เซปักตะกร้อ ว่ายน้ำ เทเบิลเทนนิส เทนนิส วู้ดบอล และ กระดานยืนพาย และ 2 กีฬาสาธิต ได้แก่ บริดจ์ (เกมไพ่) และคาราเต้ มีนักกีฬาเข้าแข่งขันทั้งสิ้น 3,237 คน จาก 30 ประเทศ ได้แก่ ไทย พม่า ลาว มาเลเซีย สิงค์โปร์ ฮ่องกง จีน ญี่ปุ่น ไต้หวัน เกาหลีใต้ ฟิลิปปินส์ อินเดีย เนปาล อินโดนีเซีย ศรีลังกา ปากีสถาน อิหร่าน ตุรกี อังกฤษ รัสเซีย บูรไน สาธารณรัฐเช็ก แคนาดา เนเธอร์แลนด์ ฝรั่งเศส นอร์เวย์ สหรัฐอเมริกา สวีเดน ออสเตรเลีย และ ไอร์แลนด์
“นายกรัฐมนตรียินดีและขอบคุณการจัดการแข่งขันกีฬาสูงอายุครั้งนี้เป็นระดับนานาชาติเต็มรูปแบบ ซึ่งมีนักกีฬาเข้าร่วมถึง 30 ประเทศ ซึ่งนอกจากจะทำให้เกิดการหมุนเวียนในระบบเศรษฐกิจ ส่งผลดีต่อการท่องเที่ยว ส่งเสริมภาพลักษณ์ให้เห็นถึงศักยภาพของไทยแล้ว ยังเชื่อมั่นว่ากีฬาผู้สูงอายุจะต่อยอดไปยังการดูแลสุขภาพของผู้สูงอายุ เป็นโอกาสในการพัฒนาประชากรของไทยที่เข้าสู่สังคมผู้สูงอายุอย่างมีคุณภาพ พร้อมทั้งกำชับหน่วยงาน ดูแลในเรื่องมาตรฐานการจัดการ สถานที่พัก การรักษาความปลอดภัยของนักกีฬาและทีมงานคนไทยและต่างประเทศ รวมถึงเรื่องระบบสาธารณสุขให้เคร่งครัดเหมาะสม”นายอนุชาฯ กล่าว
วันเสาร์ที่ 4 กุมภาพันธ์ 2566
04/02/2566
นายกรัฐมนตรีห่วงใยผู้ใช้รถหลังข้อมูลเดือน ม.ค. ยอดผู้เสียชีวิตจากอุบัติเหตุทางถนนยังเพิ่มขึ้น กำชับเจ้าหน้าที่ตำรวจบังคับใช้มาตรการตามกฎหมายเข้มงวด ขณะหน่วยงานดูแลการก่อสร้างทางถนน
นายกรัฐมนตรีห่วงใยผู้ใช้รถหลังข้อมูลเดือน ม.ค. ยอดผู้เสียชีวิตจากอุบัติเหตุทางถนนยังเพิ่มขึ้น กำชับเจ้าหน้าที่ตำรวจบังคับใช้มาตรการตามกฎหมายเข้มงวด ขณะหน่วยงานดูแลการก่อสร้างทางถนนตรวจสอบให้ผู้รับเหมาจัดมาตรการป้องกันให้รัดกุม
วันที่ 4 กุมภาพันธ์ 2566 น.ส.ไตรศุลี ไตรสรณกุล รองโฆษกประจำสำนักนายกกรัฐมนตรี กล่าวว่า ตามที่สำนักงานตำรวจแห่งชาติและกรมการขนส่งทางบกได้เริ่มใช้ระบบตัดแต้มใบอนุญาตขับขี่ตาม พ.ร.บ.จราจรทางบก มาตั้งแต่วันที่ 9 ม.ค. 66 เป็นต้นมา พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ให้ความสนใจติดตามข้อมูลเกี่ยวกับดำเนินการตามมาตรการและผลต่อสถานการณ์อุบัติเหตุบนท้องถนนอย่างใกล้ชิด
อย่างไรก็ตาม ข้อมูลผู้เสียชีวิตและบาดเจ็บจากอุบัติเหตุทางถนนในเดือน ม.ค. 66 ยังอยู่ในระดับสูง ทำให้นายกรัฐมนตรีห่วงใยต่อพี่น้องประชาชนผู้ใช้รถใช้ถนนทุกท่าน และได้กำชับให้เจ้าหน้าที่ตำรวจได้มีการกวดขัน บังคับใช้มาตรการทั้งส่วนของการตัดแต้มใบอนุญาตขับขี่ และตามกฎหมายที่เกี่ยวข้องอย่างเข้มงวด เพื่อสร้างวินัยจราจรให้เกิดขึ้นกับผู้ขับขี่
นอกจากนี้ นายกรัฐมนตรียังห่วงใยกรณีของอุบัติเหตุที่เกิดจากงานก่อสร้างบนท้องถนน จึงขอให้หน่วยงานที่รับผิดชอบการก่อสร้างทั้งส่วนของกรมทางหลวง ทางหลวงชนบท หรือหน่วยงานท้องถิ่นที่ควบคุมการก่อสร้างในสายทางย่อย ให้กำกับติดตามการทำงานของผู้รับเหมาให้มีการจัดสัญญาณแจ้งเตือนประชาชน หรือมีมาตรการป้องกันอุบัติเหตุให้รัดกุมด้วย
น.ส.ไตรศุลี กล่าวว่า ศูนย์ข้อมูลอุบัติเหตุทางถนน รายงานว่า ตั้งแต่วันที่ 1-31 ม.ค. 66 ได้มีผู้เสียชีวิตจากอุบัติเหตุทางถนนทั้งสิ้น 1,408 ราย เพิ่มขึ้นจาก 1,302 ราย ในช่วงเดียวกันของปี 65 หรือเพิ่มขึ้นร้อยละ 8.14 ขณะที่จำนวนผู้บาดเจ็บอยู่ที่ 70,044 คน ลดลงจาก 80,178 คน ในปี 65 หรือลดลงร้อยละ 12.63 ซึ่งจากผู้เสียชีวิตและบาดเจ็บทั้งหมดนี้เป็นผู้ประสบภัยจากจักรยานยนต์ถึงร้อยละ 80 ส่วนอีกร้อยละ 20 มาจากรถยนต์
ทางด้านกรมการขนส่งทางบก รายงานข้อมูลการดำเนินการตัดแต้มใบอนุญาตขับขี่ตั้งแต่วันที่ 9 ม.ค.เป็นต้นมา พบว่าจนถึงวันที่ 30 ม.ค. 66 มีผู้กระทำผิดกฎหมายจราจรและถูกตัดแต้มสะสม 11,531 คน ส่วนใหญ่เป็นผู้ที่ถูกตัด 1 คะแนน ซึ่งเป็นกลุ่มความผิด เช่น ใช้โทรศัพท์ขณะขับรถ ไม่สวมหมวกนิรภัย ไม่รัดเข็มขัดนิรภัย ขับรถเร็วเกินกำหนด ขับรถบนทางเท้า ไม่หยุดให้คนข้ามทางม้าลาย ไม่หลบรถฉุกเฉิน เป็นต้น
น.ส.ไตรศุลี กล่าวว่า จากผู้ถูกตัดแต้มใบอนุญาตขับขี่ทั้งหมดข้างต้นเป็นผู้มีคะแนนคงเหลือจากคะแนนเต็ม 12 คะแนน สรุปได้ดังนี้ เหลือ 11 คะแนน จำนวน 9,717 คน เหลือ 10 คะแนน 1,718 คน เหลือ 9 คะแนน 71 คน เหลือ 8 คะแนน 14 คน เหลือ 7,6,5 และ 2 คะแนน อย่างละ 1 คน และเหลือ 1 คะแนน 7 คน
ทั้งนี้ กรมการขนส่งทางบกได้เตรียมความพร้อมสำหรับผู้ที่กระทำผิดแล้วโดนตัดแต้มใบขับขี่ให้สามารถเข้าอบรบเพื่อขอคืนแต้ม ซึ่งจะเป็นแนวทางที่ช่วยสร้างพฤติกรรมการขับรถที่ถูกต้องตามกฎหมาย ลดพฤติกรรมเสี่ยงสร้างจิตสำนึกด้านความปลอดภัย ลดอุบัติเหตุและการสูญเสียในภาพรวมลง
วันเสาร์ที่ 4 กุมภาพันธ์ 2566
รมช.ประภัตร นำทีมลงพื้นที่ จ. อุบลราชธานี ชี้แจงโครงการสานฝันสร้างอาชีพฯ
รมช.ประภัตร นำทีมลงพื้นที่ จ. อุบลราชธานี ชี้แจงโครงการสานฝันสร้างอาชีพฯ เพื่อช่วยให้เกษตรกร สามารถสร้างงาน สร้างอาชีพ สร้างรายได้ กระตุ้นเศรษฐกิจของประเทศ
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ชี้แจงโครงการสานฝันสร้างอาชีพ และยกระดับรายได้เกษตรกร พร้อมเยี่ยมชมแปลงปลูกฟักทองของเกษตรกรผู้เข้าร่วมโครงการ ณ บ้านค้อ ม.1 ต.เมืองศรีไค อ.วารินชำราบ จ.อุบลราชธานี ว่า โครงการสานฝันสร้างอาชีพ และยกระดับรายได้เกษตรกร มีวัตถุประสงค์เพื่อช่วยเหลือและบรรเทาความเดือดร้อนให้กับเกษตรกร หรือบุคคลทั่วไป รวมถึงกลุ่มแรงงานในภาคการเกษตรและนอกภาคการเกษตร เพื่อเป็นแหล่งเงินทุนให้กับผู้ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ได้มีเงินทุนในการสร้างงานสร้างอาชีพ ประกอบอาชีพเกษตรกรรมตามหลักปรัชญาของเศรษฐกิจพอเพียง หรือการประกอบอาชีพนอก ภาคการเกษตร ที่มีลักษณะเป็นอาชีพเสริมเพิ่มรายได้ หรืออาชีพที่มีลักษณะเป็นการลงทุนค้าขาย เพื่อเลี้ยงชีพในครัวเรือน ซึ่งใช้เงินลงทุนไม่มากนัก สร้างธุรกิจใหม่ และต้องไม่เป็นการประกอบอาชีพในลักษณะที่ทำลายสิ่งแวดล้อมหรือผิดกฎหมาย
รมช.ประภัตร กล่าวว่า โครงการสานฝันสร้างอาชีพ และยกระดับรายได้เกษตรกร เป็นโครงการที่กระทรวงเกษตรและสหกรณ์ โดยกรมปศุสัตว์ และธนาคารเพื่อการเกษตรและสหกรณ์การเกษตร (ธ.ก.ส. ) ได้ทำร่วมกัน เพราะการเข้าถึงแหล่งเงินทุนเป็นสิ่งสำคัญอย่างยิ่ง ดังนั้นพลเอกประยุทธ์ จันทร์โอชา นายกรัฐมนตรี ได้เน้นและกำชับมายังกระทรวงเกษตรฯ ให้เร่งแก้ปัญหาให้กับเกษตรกร สร้างงาน สร้างอาชีพ สร้างรายได้กระตุ้นเศรษฐกิจของประเทศให้ฟื้นตัวจากสถานการณ์การแพร่ระบาดของโควิด – 19 ผ่านโครงการดังกล่าวฯ โดยจะสนับสนุนเงินกู้เป็นเงินทุนหมุนเวียนให้กับเกษตรกร เป็นส่วนหนึ่งในการส่งเสริมการประกอบอาชีพด้านการเกษตรให้กับเกษตรกร หรือประชาชนที่มีความสนใจประกอบอาชีพ เน้นอาชีพที่มีตลาดรองรับ มีการประกันราคารับซื้อผลผลิต ให้สามารถสร้างรายได้ในระยะสั้น 4 - 6 เดือนซึ่งจะมีผลตอบแทนเบื้องต้นเพียงพอต่อการดำรงชีพ และสามารถต่อยอดเป็นอาชีพที่มั่นคงต่อไปได้ในอนาคต ซึ่ง ธ.ก.ส. ได้รับการอนุมัติวงเงินกว่า 30,000 ล้านบาท ปล่อยกู้เป็นรายบุคคล หนี้เสียสามารถกู้ได้ สามารถใช้บุคคลหรือหลักทรัพย์ค้ำประกันได้ โดยจะปล่อยกู้สูงสุดรายละ 100,000 บาท/1-3 ปี อัตราดอกเบี้ยร้อยละ 4 และปีที่ 4 - 5 ดอกเบี้ยตามปกติของธนาคาร
นอกจากนั้น ยังได้ชมแปลงปลูกฟักทองของเกษตรกรผู้เข้าร่วมโครงการสานฝันสร้างอาชีพฯ แปลงฟักทองนั้น เป็นส่วนหนึ่งของการส่งเสริมอาชีพเกษตรกร ในโครงการสานฝันฯ ซึ่งเป็นการปลูกพืชที่ใช้น้ำน้อย ลงทุนไม่มาก ได้ผลตอบแทนที่ดี และมีตลาดรองรับ
วันเสาร์ที่ 4 กุมภาพันธ์ 2566
‘รมช.มนัญญา’ มอบเงินเยียวยาผู้ประสบภัยพิบัติด้านเกษตร วงเงิน 86 ล้านบาท บรรเทาความเดือดร้อนพี่น้องเกษตรกร
‘รมช.มนัญญา’ มอบเงินเยียวยาผู้ประสบภัยพิบัติด้านเกษตร วงเงิน 86 ล้านบาท บรรเทาความเดือดร้อนพี่น้องเกษตรกร
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวในโอกาสเป็นประธานพิธีมอบเงินช่วยเหลือเกษตรกรผู้ประสบภัยพิบัติด้านการเกษตรจังหวัดอุทัยธานี โดยมี นายอลงกต วรกี รองผู้ว่าราชการจังหวัดอุทัยธานี นายธนะสิทธิ์ ธนากีรตินันท์ เกษตรและสหกรณ์จังหวัดอุทัยธานี หัวหน้าส่วนราชการ และเกษตรกรจำนวน 240 คน เข้าร่วม ณ หอประชุมอาคารภักดี เทศบาลตําบลสว่างอารมณ์ อ.สว่างอารมณ์ จ.อุทัยธานี ว่า กระทรวงเกษตรและสหกรณ์ มีภารกิจหลักในการช่วยเหลือเยียวยาให้กับเกษตรกรผู้ได้รับผลกระทบจากภัยพิบัติต่าง ๆ เพื่อบรรเทาความเดือดร้อนของเกษตรกร ตลอดจนส่ง เสริมสนับสนุน ปัจจัยพื้นฐานทางการเกษตร โดยในปี 2565 ที่ผ่านมา จังหวัดอุทัยธานีมีเกษตรกรที่ประสบอุทกภัยพิบัติด้านการเกษตร ส่งผลให้ได้รับความเดือดร้อนทั้งด้านพืช ด้านประมง และด้านปศุสัตว์ ครอบคลุมพื้นที่ทั้ง 8 อำเภอ วงเงินขอความช่วยเหลือ จำนวน 187,019,539.50 บาท ซึ่งจังหวัดอุทัยธานีได้รับการอนุมัติโอนเงินช่วยเหลือแล้ว จำนวน 86,221,714.50 บาท ได้แก่ 1. ด้านพืช เกษตรกรได้รับเงินรวม 3,173 ราย วงเงิน 85,719,118 บาท 2. ด้านประมง เกษตรกรได้รับเงินรวม 19 ราย วงเงิน 108,856.50 บาท และ 3. ด้านปศุสัตว์ เกษตรกรได้รับเงินรวม 22 ราย วงเงิน 393,740 บาท ส่วนที่เหลืออยู่ระหว่างขออนุมัติขยายวงเงินจากกรมบัญชีกลาง เพื่ออนุมัติโอนเงินให้แก่เกษตรกรต่อไป
สำหรับข้อมูลความเสียหายภัยพิบัติด้านการเกษตรในปี 2565 เกษตรและสหกรณ์จังหวัดอุทัยธานี รายงาน ดังนี้ 1) เกษตรกรผู้ประสบอุทกภัยด้านพืช 9,391 ราย พื้นที่เสียหายรวม 96,294.38 ไร่ แบ่งเป็น นาข้าว 16,901 ไร่ พืชไร่/พืชผัก 78,057.75 ไร่ ไม้ผลไม้ยืนต้น และอื่น ๆ 1,335.63 ไร่ วงเงินขอความช่วยเหลือรวม 182,608,295 บาท 2) เกษตรกรผู้ประสบอุทกภัยด้านประมง 395 รายพื้นที่เสียหาย แบ่งเป็น พื้นที่ที่เลี้ยงในบ่อดิน นาข้าว หรือร่องสวน 385.25 ไร่ และพื้นที่ที่เลี้ยง ในกระชัง บ่อซีเมนต์ 1,825.50 ตารางเมตร วงเงินขอความช่วยเหลือรวม 2,475,524.50 บาท และ 3) เกษตรกรผู้ประสบอุทกภัยด้านปศุสัตว์ 198 ราย สัตว์เลี้ยงตาย/สูญหาย 10,565 ตัว แบ่งเป็น สุกร 9 ตัว แพะ 38 ตัว แกะ 95 ตัว ไก่พื้นเมือง 8,105 ตัว ไก่ไข่ 693 ตัว เป็ดไข่ 1,545 ตัว เป็ดเนื้อ/เป็ดเทศ 75 ตัว ห่าน 5 ตัว และแปลงหญ้าเลี้ยงสัตว์เสียหาย 354 ไร่ วงเงินขอความช่วยเหลือรวม 1,935,720 บาท
นอกจากนี้ ยังได้มอบหนังสืออนุญาตการเข้าทำประโยชน์ในเขตปฏิรูปที่ดินให้แก่เกษตรกรที่ได้รับเอกสารสิทธิจาก ส.ป.ก.4-01 จำนวน 10 ราย และการออกร้านจำหน่ายผลผลิตทางการเกษตรของกลุ่มวิสาหกิจชุมชน พร้อมทั้งการสนับสนุนปัจจัยการผลิตเบื้องต้นให้แก่เกษตรกรอีกด้วย